František Griglák

**František „Fero“ Griglák** (* 13. august 1953, Bratislava) je slovenský rockový gitarista, zakladateľ a umelecký vedúci jazz-rockovej skupiny Fermata.

## Hudobná kariéra
### Začiatky
Fero Griglák už ako päťročný začal chodiť do prípravky na hru na klavír. Počas druhého cyklu ĽŠU prešiel na konzervatórium, kde začal študovať hru na gitaru. Svoju prvú gitaru dostal od starého otca, keď chodil do siedmej triedy. Bol obdivovateľom skupín ako The Beatles, Shadows, Cliffa Richarda, no páčili sa mu aj piesne Waldemara Matušku. Zo slovenských hudobníkov sa mu stal v mladosti vzorom Dežo Ursiny so skupinou The Beatmen, neskôr s The Soulmen. Koncom 60. rokov si spolu s kamarátom založili skupinu Inside Of Fire, ktorá hrala coververzie skladieb od Jimiho Hendrixa, The Kinks, The Troggs, či Equals. V tomto období sa Fero začal pokúšať o komponovanie prvých skladieb, z ktorých sa niektoré ako demo nahrávky dostali k Pavlovi Hammelovi.

### Prúdy
Skupina Prúdy sa po vydaní albumu *[[Zvoňte, zvonky]]* a nahrávke druhého projektu s názvom *[[Pokoj vám]]* (ktoré boli ovplyvnené hudobným zameraním Mariána Vargu) rozpadla a v úplne novej zostave: vtedy sedemnásťročný Fero Griglák (gitara), Alexander Filo (basová gitara), Anton Kuruc (bicie) nahrala s Pavlom Hammelom album s jednoduchým názvom *[[Pavol Hammel ›Prúdy‹]]*, na ktorom sa nachádzali omnoho viac gitarovo znejúce nahrávky ako „Koče plné ruží“, „Princezná zlatovláska“, „Hermína“ či jeden z najväčších hitov Pavla Hammela s názvom „Medulienka“. Griglák priznáva, že zvuk tohto albumu je ovplyvnený hudobným štýlom skupiny Led Zeppelin a ich gitaristu Jimmyho Pagea.

### Collegium musicum
Fero Griglák sa v rokoch 1971 až 1972 zúčastnil ako člen artrockovej kapely Collegium Musicum na nahrávaní jedného z jej najvýznamnejších hudobných projektov - dvojalbumu s názvom *[[Konvergencie]]*. Po koncertoch, ktoré nasledovali po jeho vydaní, sa v roku 1972 Griglák spojil s Tomášom Berkom a jeho skupinou Ex We Five, ktorej hudobná produkcia bola ovplyvnená tvorbou skupiny Jethro Tull.

### Fermata
V roku 1973 Fero Griglák založil spolu s Tomášom Berkom (klávesy), Pavlom Kozmom (bicie) a Lacom Lučeničom (basová gitara) jazz rockovú hudobnú skupinu s názvom Fermata. Pri nahrávaní prvého albumu *[[Fermáta (album)|Fermata]]* Lučeniča a Kozmu vystriedali Peter Szapu (bicie) a Anton Jaro (basová gitara). Fero Griglák je autorom väčšiny skladieb, ktoré táto kapela doposiaľ vydala na svojich dvanástich albumoch. Najúspešnejším albumom skupiny Fermata je *[[Huascaran (album)|Huascaran]]* z roku 1977. Na nahrávaní viacerých nasledujúcich albumov sa podieľal aj basgitarista Fedor Frešo, ktorý pôsobil v kapelách ako The Soulmen, Prúdy, Collegium Musicum či Blue Effect Radima Hladíka.

### Avion, Pressburg, Fermata a ďalší
V 80. rokoch Fero Griglák externe pracoval ako hudobný režisér v Slovenskej televízii. V roku 1986 spolu s Pavlom Kozmom založil hudobnú skupinu Avion, v ktorej bol spevákom Pavol Habera. História skupiny Avion mala krátke trvanie; Kozma odišiel do USA, kde študoval na Berklee School Of Music v Bostone, Habera odišiel spievať k martinskej kapele Team a Griglák začal hrať s bratislavskou hardrockovou formáciou Pressburg, ktorá sa po tragickej smrti jej speváka Karola Vilčeka rozpadla. Po jej rozpade spolu s Martinom Hanzelom (klávesy) a bubeníkom Jindrom Plankom z Pressburgu a s basgitaristom Máriusom Bartoňom, s ktorým Griglák hrával na koncertoch Pavla Hammela, bola na popud Martina Sarvaša obnovená existencia skupiny Fermata (tento raz s krátkym **a**). Táto zostava nahrala aj jeden regulárny rozhlasový hit, gitarovú inštrumentálku v štýle Garyho Moorea s názvom „Spomienka na Amsterdam“ (album *[[Simile…]]* z roku 1991). 

Griglák v priebehu rokov spolupracoval aj na albumoch Jána Lehotského (*[[Janko Lehotský a priatelia]]* a *[[Čiernobiely svet (album Jána Lehotského)|Čiernobiely svet]]*), viackrát hral so skupinou Prúdy a s Pavlom Hammelom, ale aj s Marikou Gombitovou a Robom Grigorovom, podieľal sa spolu s Pecim Uherčíkom, Maťom Ďurindom a s Tublatankou aj na nahrávaní skladby „Loď do neznáma“, ktorá sa v novembri 1989 stala jednou z oficiálnych hymien *[[Nežná revolúcia|Nežnej revolúcie]]*. S Pavlom Horváthom (Tublatanka) a Pecim Uherčíkom neskôr spolupracoval na hudobnom projekte nazvanom Magma.

V roku 1994 dostal Fero Griglák od Zväzu slovenských autorov a interpretov cenu Grand Prix za celoživotný prínos pre slovenskú hudbu.

## Diskografia

### Sólová tvorba
;Štúdiové albumy
* *[[Christmas Time (František Griglák)|Christmas Time]]* (1994)
* *[[Magma (album)|Magma]]* (1996) – s Pavlom Horváthom a Petrom Uherčíkom

### Diskografia so skupinou Fermata
;Štúdiové albumy
* 1975 – *[[Fermáta (album)|Fermáta]]*
* 1976 – *[[Pieseň z hôľ]]*
* 1977 – *[[Huascaran (album)|Huascaran]]*
* 1980 – *[[Dunajská legenda]]*
* 1980 – *[[Biela planéta]]*
* 1981 – *[[Generation (album Fermaty)|Generation]]*
* 1984 – *[[Ad libitum (album)|Ad libitum]]*
* 1991 – *[[Simile…]]*
* 1994 – *[[Real Time (album Fermaty)|Real Time]]*
* 1999 – *[[X (album Fermaty)|X]]*
* 2005 – *[[Next (album Fermaty)|Next]]*
* 2019 – *[[Blumental Blues (album, Fermata)|Blumental Blues]]*
;Anglické coveverzie
* 1984 – *[[Ad libitum (anglická verzia)|Ad libitum]]*
;Koncertné albumy
* 2007 – *[[Live v Klube za zrkadlom]]*
;DVD 
* 2007 – *[[Live v Klube za zrkadlom (DVD)|Live v Klube za zrkadlom]]*
;Single
* 1976 – „Program začína“ / „Tvár“
* 1976 – „Fotoaparát“ / „Môj vlak“

### Marián Varga, Collegium musicum
;Štúdiové albumy
* 1971 – Collegium musicum: *[[Konvergencie]]*
* 1978 – Marián Varga: *[[Cyrano z predmestia (album)|Cyrano z predmestia]]* (muzikál)
* 1979 – Collegium musicum*: [[On a ona]]*
;Koncertné albumy
* 2010 – Collegium musicum*: [[Speak, Memory]]*

### Pavol Hammel, Prúdy
* 1969 – Pavol Hammel a Prúdy: *[[Zvoňte, zvonky]]*
* 1971 – Pavol Hammel: *[[Pavol Hammel ›Prúdy‹]]*
* 1977 – Pavol Hammel a Kamil Peteraj: *[[Stretnutie s tichom]]*
* 1979 – Pavol Hammel: *[[Vrabec Vševed]]*
* 1980 – Pavol Hammel a Prúdy:*[[Faust a margaréty]]*
* 1981 – Pavol Hammel a Prúdy: *[[Čas malín]]*
* 1983 – Pavol Hammel a Prúdy: *[[Dnes už viem]]*
* 1984 – Pavol Hammel a Prúdy: *[[Divadielka v tráve]]*
* 1997 – Pavol Hammel: *[[Život je...]]*
* 1999 –  *[[Pavol Hammel & Prúdy 1999]]*

### Robo Grigorov
;Štúdiové albumy
* 1987 – Robo Grigorov: *[[Robo Grigorov – Midi]]*
* 1992 – Robo Grigorov: *[[Chýbaš mi...]]*
;Kompilácie
* 1997 – Robo Grigorov: *[[Chodci sveta]]*
* 2006 – Robo Grigorov: *[[Gold (Robo Grigorov)|Gold]]*
* 2008 – Robo Grigorov: Complete Of

### Ján Lehotský
* 1992 – Ján Lehotský: *[[Janko Lehotský a priatelia]]*
* 1996 – Ján Lehotský: *[[Čiernobiely svet (album Jána Lehotského)|Čiernobiely svet]]*
* 2017 – Ján Lehotský: *[[Pýtam sa? Novo dur & staro mol]]*

### Spolupráca na projektoch
* 1979 – Marika Gombitová: *[[Dievča do dažďa]]*
* 1995 – Pavol Habera *[[Zhasni a svieť]]*
* 1995 – Rôzni interpreti: *[[Bratislavská beatová omša '95]]*
* 2001 – Dorian Gray: *[[Dorian Gray (album)|Dorian Gray]]*
* 2003 – Soňa Horňáková: *[[Piesne z nevydaných albumov]]* (kompilácia)
Ako hráč, skladateľ alebo hudobný producent.
;Iné skladby 
* „Koleda z periférie“ – 3:22 (LP *[[Bratislavská beatová omša '95]]*, rozliční interpreti, 1995)
* „Toccata d mol“ / „Psie boogie“ (Live) – 8:54 (LP *[[Sešli se... I.]]*, Jiří Pavlica a hosté, 2000)
*  „Socha“ – 4:12 (SP, Peter Hečko a duo Alena a Júlia, 1979)

## Referencie

## Literatúra
* 

## Iné projekty

## Externé odkazy
* František Griglák na webe Hudobného centra


Kategória:Slovenskí rockoví gitaristi
Kategória:Slovenskí popoví gitaristi
Kategória:Slovenskí džezoví gitaristi
Kategória:Slovenskí rockoví klávesisti
Kategória:Slovenskí popoví klávesisti
Kategória:Slovenskí džezoví klávesisti
Kategória:Fermáta
Kategória:Prúdy (skupina)
Kategória:Collegium Musicum
Kategória:Osobnosti z Bratislavy